Yngvar Andersen

Yngvar Andersen (født 1974) er en norsk friidrettsutøver og trener.

Han er fra Fortun i Luster kommune og er bosatt i Oslo. Faren var fra Marokko. Andersen er utdannet ved Norges idrettshøgskole.

Han var norsk juniormester i kulestøt, diskos og spydkast. Andersen satset som voksen på en karriere som personlig trener, og startet i 2005 et eget treningssenter i Oslo ved navn Mykjemeir.

Fra 2006 var han en tydelig profil i NRK-programmet Puls, der han ga treningsråd til TV-seerne.

I 2008 fikk han målprisen til Luster Mållag fordi han brukte nynorsk i markedsføringen av firmaet sitt og for bruken av dialekten sin i media. I 2011 fikk han også målprisen til Sogn og Fjordane Mållag, og samme året fikk han målprisen til Noregs Mållag.

I dag er han trener og gründer i det nettbaserte treningssenteret Naardic. Der jobber han sammen med de to andre kjendistrenerne Annema Refsnes og Ole Petter Hjelle, i tillegg til den tidligere Brødboksen.no-gründeren Arnulf Refsnes om å gi et online interaktivt treningstilbud.

Bibliografi

Bøker 

 2011 – Kom i form med Yngvar : treningsprogram, smarte tips, sunn fastfood, treningsdagbok : supersprek 7 veker (Oslo: Aschehoug) . ISBN 978-82-03-23939-7 [Av Yngvar Andersen og Liv Loftesnes]
 2017 – Kom i form 60 + (Oslo: Aschehoug) . ISBN 978-82-03-29662-8 [Av Yngvar Andersen, Thor-Øistein Endsjø, Liv Loftesnes]
 2018 – De beste tingene i livet er ikke ting : fra rotete til ryddig med færre ting (Oslo: Aschehoug) . ISBN 9788203297045 [Medansvarlig: Liv Loftesnes]
 2018 – Kom i form med minst mulig innsats! : boka for deg som ikke har lyst, men innser at du burde (Oslo: Egmont) . ISBN 978-82-4296-197-6  [Medansvarleg: Liv Loftesnes]

Referanser

Eksterne lenker 
 

Norske sakprosaforfattere
Norske personlige trenere
Norske gründere
Personer fra Luster kommune
Nordmenn av marokkansk opphav